CELEX: 32017D1562
Language: et
Date: 2017-09-14 00:00:00
Title: Nõukogu otsus (ÜVJP) 2017/1562, 14. september 2017, millega muudetakse otsust (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid

15.9.2017   
            
            
               ET
            
            
               Euroopa Liidu Teataja
            
            
               L 237/86
            
         NÕUKOGU OTSUS (ÜVJP) 2017/1562,
   14. september 2017,
   millega muudetakse otsust (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse nõukogu 27. mai 2016. aasta otsust (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks otsus 2013/183/ÜVJP (1),
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 27. mail 2016 vastu otsuse (ÜVJP) 2016/849, mis käsitleb Korea Rahvademokraatliku Vabariigi (KRDV) vastu suunatud piiravaid meetmeid.
            
         
               (2)
            
            
               ÜRO Julgeolekunõukogu võttis 5. augustil 2017 vastu resolutsiooni 2371 (2017), milles ta väljendas sügavaimat muret KRDV poolt 3. ja 28. juulil 2017 korraldatud ballistiliste rakettide katsetuste pärast, ning märkis, et kõik sellised tegevused aitavad KRDV-l töötada välja tuumarelva kandevahendeid ja suurendavad pingeid nii piirkonnas kui ka kaugemal.
            
         
               (3)
            
            
               ÜRO Julgeolekunõukogu resolutsiooniga 2371 (2017) laiendatakse teatavate KRDV kaupade impordikeeldu, piiranguid finantstehingutele ja piiranguid KRDV laevadele.
            
         
               (4)
            
            
               Lisaks piiratakse ÜRO Julgeolekunõukogu resolutsiooniga 2371 (2017) KRDV kodanikele välja anda lubatud töölubade arvu.
            
         
               (5)
            
            
               Käesoleva otsusega ette nähtud teatavate meetmete rakendamiseks on vaja täiendavaid liidu meetmeid.
            
         
               (6)
            
            
               Otsust (ÜVJP) 2016/849 tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust (ÜVJP) 2016/849 muudetakse järgmiselt.
   
               1)
            
            
               Artikkel 7 asendatakse järgmisega:
               „Artikkel 7
               1.   Liikmesriikide kodanikel või liikmesriikide lipu all sõitvaid laevu või liikmesriikides registreeritud õhusõidukeid kasutades on keelatud kivisöe, raua ja rauamaagi hankimine KRDVst, olenemata sellest, kas see pärineb KRDV territooriumilt või mitte.
               2.   Liit võtab vajalikke meetmeid, et määrata kindlaks lõikega 1 reguleeritavad asjakohased tooted.
               3.   Lõiget 1 ei kohaldata kivisöele, mille puhul seda hankiv liikmesriik kinnitab usaldusväärsele teabele tuginedes, et see pärineb mujalt kui KRDVst ja seda veeti läbi KRDV vaid ekspordi eesmärgil Rajini (Rason) sadama kaudu, tingimusel et liikmesriik teavitab sellest eelnevalt sanktsioonide komiteed ja sellised tehingud ei ole seotud tulu saamisega KRDV tuuma- või ballistiliste rakettide alaste programmide või ÜRO Julgeolekunõukogu resolutsiooniga 1718 (2006), 1874 (2009), 2087 (2013), 2094 (2013), 2270 (2016), 2321 (2016) või 2356 (2017) või käesoleva otsusega keelatud muu tegevuse jaoks.
               4.   Liikmesriikide kodanikel või liikmesriikide lipu all sõitvaid laevu või liikmesriikides registreeritud õhusõidukeid kasutades on keelatud plii ja pliimaagi hankimine KRDVst, olenemata sellest, kas see pärineb KRDV territooriumilt või mitte.
               5.   Liit võtab vajalikke meetmeid, et määrata kindlaks lõikega 4 reguleeritavad asjakohased tooted.“
            
         
               2)
            
            
               Lisatakse järgmine artikkel:
               „Artikkel 9a
               1.   Liikmesriikide kodanikel või liikmesriikide lipu all sõitvaid laevu või liikmesriikides registreeritud õhusõidukeid kasutades on keelatud mereandide hankimine KRDVst, olenemata sellest, kas need pärinevad KRDV territooriumilt või mitte.
               2.   Liit võtab vajalikke meetmeid, et määrata kindlaks lõikega 1 reguleeritavad asjakohased tooted, mille hulka kuuluvad igal kujul kala, koorikloomad, limused ja muud veeselgrootud.“
            
         
               3)
            
            
               Artikli 11 lõike 2 punkt c asendatakse järgmisega:
               
                           „c)
                        
                        
                           uute ühisettevõtete või ühistuliste üksuste loomine KRDV isikute või üksustega või olemasolevate ühisettevõtete laiendamine täiendavate investeeringute kaudu, olenemata sellest, kas seda tehakse KRDV valitsuse nimel või tema eest või mitte, välja arvatud juhul, kui sanktsioonide komitee on sellised ühisettevõtted või ühistulised üksused igal üksikjuhul eraldi eelnevalt heaks kiitnud;“.
                        
                     
         
               4)
            
            
               Artikli 13 punkt 1 asendatakse järgmisega:
               
                           „1)
                        
                        
                           ei tehta ühtegi rahaliste vahendite ülekannet ega kliiringut KRDVsse või KRDVst, välja arvatud punktis 3 osutatud tehingud, mille tegemiseks on punkti 4 kohaselt antud luba;“.
                        
                     
         
               5)
            
            
               Lisatakse järgmine artikkel:
               „Artikkel 13a
               Artiklite 13, 14 ja 24a rakendamisel loevad liikmesriigid, et pangateenuste sarnaseid finantsteenuseid pakkuvad äriühingud on finantseerimisasutused.“
            
         
               6)
            
            
               Artikli 16 lõige 6 asendatakse järgmisega:
               „6.   Liikmesriigid võtavad vajalikud meetmed, et konfiskeerida ja likvideerida, näiteks hävitamise või kasutuskõlbmatuks muutmise, ladustamise või muusse riiki kui esemete päritolu- või sihtriiki kõrvaldamiseks edastamise teel, kontrolli käigus tuvastatud esemed, mille tarnimine, müük, üleandmine või eksport on keelatud ÜRO Julgeolekunõukogu resolutsiooniga 1718 (2006), 1874 (2009), 2087 (2013), 2094 (2013), 2270 (2016), 2321 (2016) või 2371 (2017), viisil, mis on kooskõlas nende kohustustega kohaldatava rahvusvahelise õiguse alusel.“
            
         
               7)
            
            
               Artiklisse 18a lisatakse järgmised lõiked:
               „6.   Kui sanktsioonide komitee on loetellu kandmisel nii ette näinud, keelab liikmesriik sanktsioonide poolt loetellu kantud laeva sisenemise oma sadamasse, välja arvatud juhul, kui tegemist on hädaolukorraga või kui naastakse laeva lähtesadamasse, või kui sanktsioonide komitee otsustab eelnevalt, et selline sisenemine on vajalik humanitaareesmärkidel või mis tahes muul otstarbel kooskõlas ÜRO Julgeolekunõukogu resolutsiooni 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) või 2371 (2017) eesmärkidega.
               7.   Käesoleva artikli lõikes 6 osutatud laevad, mis sanktsioonide komitee on kandnud loetellu kooskõlas ÜRO Julgeolekunõukogu resolutsiooni 2371 (2017) punktiga 6, on loetletud VI lisas.“
            
         
               8)
            
            
               Artikli 22 lõige 1 asendatakse järgmisega:
               „1.   Keelatud on registreerida laevu KRDVs, hankida laevale luba sõita KRDV lipu all või omada, liisida, käitada või kindlustada KRDV lipu all sõitvaid laevu või osutada neile klassifitseerimis-, sertifitseerimis- või seotud teenuseid, sealhulgas prahtida selliseid laevu.“
            
         
               9)
            
            
               Lisatakse järgmine artikkel:
               „Artikkel 26a
               1.   Liikmesriigid ei ületa pärast 5. augustit 2017 ühelgi päeval nende jurisdiktsioonis KRDV kodanikele välja antud ja 5. augustil 2017 kehtinud töölubade koguarvu.
               2.   Lõiget 1 ei kohaldata, kui sanktsioonide komitee kiidab eelnevalt igal üksikjuhul eraldi heaks, et humanitaarabi kohaletoimetamiseks või mis tahes muul otstarbel kooskõlas ÜRO Julgeolekunõukogu resolutsiooni 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) või 2371 (2017) eesmärkidega on vaja võtta tööle rohkem KRDV kodanikke, kui liikmesriigi jurisdiktsioonis oli 5. augustil 2017 välja antud töölube.“
            
         
               10)
            
            
               Artikli 33 lõige 1 asendatakse järgmisega:
               „1.   Nõukogu rakendab I, IV ja VI lisa muudatusi ÜRO Julgeolekunõukogu või sanktsioonide komitee otsuste alusel.“
            
         
               11)
            
            
               IV lisa pealkiri asendatakse järgmisega:
               „Artikli 18a lõikes 5 osutatud laevade loetelu“.
            
         
               12)
            
            
               Lisatakse järgmine lisa:„
                  VI LISA
                  Artikli 18a lõikes 7 osutatud laevade loetelu
               “.
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 14. september 2017
      
         
            Nõukogu nimel
         
         
            eesistuja
         
         A. ANVELT
      
   
   
      (1)  ELT L 141, 28.5.2016, lk 79.